Document ID: 32013R0635

DELEGIRANA UREDBA KOMISIJE (EU) št. 635/2013
z dne 25. aprila 2013
o dopolnitvi Uredbe Sveta (ES) št. 73/2009 glede podlage za izračun znižanj, ki jih je treba uporabiti za kmete v državah članicah zaradi prilagoditve plačil v letu 2013 in finančne discipline za koledarsko leto 2013
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 73/2009 z dne 19. januarja 2009 o skupnih pravilih za sheme neposrednih podpor za kmete v okviru skupne kmetijske politike in o uvedbi nekaterih shem podpor za kmete, spremembi uredb (ES) št. 1290/2005, (ES) št. 247/2006, (ES) št. 378/2007 in razveljavitvi Uredbe (ES) št. 1782/2003 (1) ter zlasti člena 11a Uredbe,
ob upoštevanju naslednjega:
(1)
Člen 10a Uredbe (ES) št. 73/2009, ki se uporablja od 1. januarja 2013, določa prilagoditev neposrednih plačil za leto 2013. Člen 11 navedene uredbe določa prilagoditev zaradi finančne discipline. Treba bi bilo sprejeti določbo za zagotovitev najboljše uporabe navedenih prilagoditev v letu 2013.
(2)
Zaradi preglednosti in predvidljivosti je primerno, da metoda izračuna obeh prilagoditev v postopku izračuna zneska plačil kmetom za leto 2013 ustreza metodi izračuna znižanja zaradi modulacije v skladu s členoma 7 in 10 Uredbe (ES) št. 73/2009 ter finančne discipline v skladu s členom 11 navedene uredbe, kot je določeno v členu 79(1) Uredbe Komisije (ES) št. 1122/2009 z dne 30. novembra 2009 o pravilih za izvajanje Uredbe Sveta (ES) št. 73/2009 v zvezi z navzkrižno skladnostjo, modulacijo ter integriranim administrativnim in kontrolnim sistemom v okviru shem neposrednih podpor za kmete, določenih za navedeno uredbo, ter za izvajanje Uredbe Sveta (ES) št. 1234/2007 v zvezi z navzkrižno skladnostjo v okviru sheme podpore, določene za sektor vina (2).
(3)
Ker se ta uredba uporablja za zahtevke za pomoč za leto 2013, bi morala začeti veljati dan po objavi -
SPREJELA NASLEDNJO UREDBO:
Člen 1
Znižanja zaradi prilagoditve neposrednih plačil v letu 2013, določene v členu 10a Uredbe (ES) št. 73/2009, in znižanja zaradi finančne discipline iz člena 11 navedene uredbe za koledarsko leto 2013 se uporabijo pri vsoti plačil iz različnih shem podpor, navedenih v Prilogi I k Uredbi (ES) št. 73/2009, do katerih je upravičen vsak kmet po uporabi člena 78 Uredbe (ES) št. 1122/2009.
Navedena znižanja se uporabijo, preden se uporabijo znižanja iz člena 79(2) Uredbe (ES) št. 1122/2009.
Člen 2
Ta uredba začne veljati dan po objavi v Uradnem listu Evropske unije.
Uporablja se za zahtevke za pomoč za leto 2013.
Ta uredba je v celoti zavezujoča in se neposredno uporablja v vseh državah članicah.
V Bruslju, 25. aprila 2013

Labels: 2
6